สั่งรื้อราคากลาง แก้ลำฮั้วประมูล
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ครม.ไฟเขียวสำนักงบฯ ทำเกณฑ์ราคามาตรฐานกลางสิ่งก่อสร้าง หวังตีกรอบการเบิกจ่ายงบลงทุนส่วนราชการโปร่งใส
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติกำหนดราคามาตรฐานสิ่งก่อสร้าง เพื่อเป็นข้อมูลประกอบราคากลาง โดยจะมีการเปิดเผยข้อมูลบัญชีราคากลางมาตรฐานสิ่งก่อสร้างผ่านทางเครือข่ายอินเทอร์เน็ต ซึ่งคาดว่าน่าจะใช้ระยะเวลาประมาณ 35 เดือนกว่าจะแล้วเสร็จ
ทั้งนี้ การกำหนดราคากลางมาตรฐานสิ่งก่อสร้างดังกล่าว ถือเป็นการทบทวนรายการตามบัญชีราคามาตรฐานสิ่งก่อสร้างที่สำนักงบประมาณได้ใช้อ้างอิงในปัจจุบัน ฉบับเดือน มี.ค. 2553 ที่ได้มีการยกเลิก หรือปรับเปลี่ยนให้สามารถเปลี่ยนแปลงแก้ไขได้ตามภาวะเศรษฐกิจ มีวิธีการคำนวณที่โปร่งใสและเป็นธรรม และเป็นราคามาตรฐานที่สามารถนำไปใช้ได้จริง 
เบื้องต้นจะจัดทำแหล่งวัสดุก่อสร้าง เช่น รายการคอนกรีตผสมเสร็จ ปูน หิน ทราย เหล็ก ดินดินลูกรังก่อน 
ทั้งนี้ เพื่อให้ทุกส่วนราชการได้ใช้เป็นมาตรฐานเดียวกัน และรองรับการเปลี่ยนแปลงเพิ่มเติมในอนาคตได้ 
นอกจากนั้น ยังยกเว้นแนวทางปฏิบัติเกี่ยวกับการติดตามและการรายงานผลการดำเนินโครงการที่มีงบลงทุนเกินกว่า 1,000 ล้านบาท ที่กำหนดให้ต้องรายงานความคืบหน้าทุก 6 เดือน เพื่อให้การปฏิบัติงานของส่วนราชการมีความคล่องตัวและยังกำหนดให้ต้องรายงานโครงการที่มีดำเนินการตามมติคณะรัฐมนตรีในเรื่องสำคัญ (มติคณะรัฐมนตรีเมื่อวันที่ 10 เมษายน 2550) ยังต้องให้รายงานความคืบหน้าตามเดิม 
 
ขณะที่เรื่องที่ ครม. มีมติกำหนดให้หน่วยงานของรัฐรายงานผลการดำเนินงานต่อ ครม. หาก ครม. มิได้กำหนดระยะเวลาไว้ให้หน่วยงานของรัฐรายงานผลการดำเนินงานต่อคณะรัฐมนตรีอย่างน้อยทุก 3 เดือน ทั้งนี้ ตามระเบียบว่าด้วยหลักเกณฑ์และวิธีการเสนอเรื่องต่อคณะรัฐมนตรี พ.ศ. 2548 กรณีเป็นเรื่องสำคัญ เร่งด่วน หรือที่อยู่ในความสนใจของสาธารณชนให้หน่วยงานของรัฐสามารถรายงานได้ก่อนระยะเวลาที่กำหนดไว้ข้างต้น
 
ทั้งนี้เห็นควรให้ สลค.ประเมินผลการติดตามผลการดำเนินการตามมติคณะรัฐมนตรีเพื่อเสนอคณะกรรมการประสานงานและขับเคลื่อนการดำเนินงานตามมติคณะรัฐมนตรี (ปคค.) กรณีที่เห็นว่าควรมีการปรับปรุงประเภทเรื่อง แบบรายงาน และระยะเวลาการรายงานผลการดำเนินงานให้มีความเหมาะสมยิ่งขึ้น